12 Ջեյսոնը ավելի քան 30 տարի ծառայում է լիաժամ։ Նա եղել է ընդհանուր ռահվիրա, միսիոներ, շրջանային վերակացու, իսկ այժմ ծառայում է Աֆրիկայի մասնաճյուղում։ Նա պատմում է. «Յոթ տարի առաջ կորցրի սիրելի կնոջս։ Երբեմն կորստի զգացումը անտանելի է լինում։ Եթե շարունակ մտածեմ այն տառապանքների մասին, որ նա կրում էր քաղցկեղի դեմ պայքարելիս, շատ կվհատվեմ»։ Ինչպե՞ս է Ջեյսոնը հաղթահարել ծանր զգացումները։ Նա ասում է. «Մի անգամ հիշեցի այն լավ օրերից մեկը, երբ հաճելի ժամանակ էինք անցկացրել կնոջս հետ, և աղոթքով շնորհակալություն հայտնեցի Եհովային այդ հիշողության համար։ Դա ինձ թեթևացում բերեց, ու ես սկսեցի կանոնավորաբար շնորհակալություն հայտնել Աստծուն այդպիսի ուրախ հիշողությունների համար։ Երախտագիտության զգացումը շատ է փոխել մտածելակերպս։ Ճիշտ է, կորստյան ցավ դեռևս զգում եմ, բայց ինձ մեծապես օգնում է այն, որ շնորհակալություն եմ հայտնում Եհովային այն բանի համար, որ լավ կին եմ ունեցել և պատիվ եմ ունեցել ծառայելու մի անձնավորության հետ, որը նրան շատ էր սիրում»։